  Виталий Пронин "Куарагур" проект туэ 3-тӥ арэ ортче ни. Адӟиське, солэн ӟечлыкез будэ шуыса. Удмуртиысь крезьгурчиослэн огазеяськонэнызы кивалтӥсь Марина Ходырева:- Крезьгур - со туж небыт дунне, сое кутыны уг луы, сое валаны кулэ. Та конкурсэ пыриськем кырӟанъёслэн крезьгуръёссы огвыллемесь вал. Бен, соос пӧлын вань пелез вешасьёсыз, но сюлмам огез но ӧз усьы. Умой, егитъёс крезьгур гожтыкузы выль амалъёсты куто шуыса. Со дыре ик удмурт шӧмез пыртытэк уг кельто.Зинаида Рябинина, «Удмурт дунне» газетлэн валтӥсь редакторез:- Таяз радэ ужъёслэн ӟечлыксы будӥз, егитъёс удмурт кылын чылкытгес, валамонгес гожъяськыны кутскизы. Оглом - «4»-лы  дунъяны луоз. Ваньмыз пӧлысь висъясько М. Пахомоваез, А. Бурдинаез, М. Васильеваез, Е. Шиховаез.«Камали» студиысь дышетӥсь, кырӟась Светлана Ручкина:- Удмурт кырӟанъёс пӧлын ӧжыт пӧртэм жанръёсын крезьгуро ужъёс. Шумпотӥсько, «Куарагур» концертын пӧртэмъёсыз чузъяськизы шуыса. Рок, реп, лирической кырӟанъёс.Туспуктӥз Юлия Васильева Теги: куарагур  